Мукасов Мураталы

Мукасов Мураталы (5. 10. 1950-жылы туулган, Чүй облусу, Чүй району, Кайырма айылы) – адабиятчы, филология илимдеринин кандидаты (2001), КРдин илим жана техника жаатындагы мамлекеттик сыйлыгынын лауреаты (2004), Кыргызстан Жазуучулар союзунун мүчөсү (2007). 1973-жылы КМУнун филология факультетин бүтүргөн. 1973–77-жылы Кочкор районундагы Көк-Жар орто мектебинде мугалим, 1977–80-жылы Кыргыз ССРинин «Билим» коомунда референт-методист, 1980–2005-жылы КР УИАнын азыркы Ч. Айтматов атындагы Тил жана адабият институтунда илимий кызматкер, жетектөөчү илимий кызматкер, 2005жылдан КР УИАнын Кол жазмалар фондусунда бөлүм башчы болуп иштейт. Кыргыз ад-тынын ар кыл маселелерине байланыштуу 100гө жакын илимий макалалардын жана «Жаныш, Байыш эпосунун поэтикасы» (2000), «Дин жана арман ырлары» (2001), «Эпостор дүйнөсү» (2001), «Акындар жана аалымдар» (2008) сыяктуу бир нече илимий эмгектердин автору.
Категория:Инсандар 
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7